Pta-matrone geskors oor k-woord | Maroela Media
'n Kraamsaalmatrone by die Steve Biko-hospitaal in Pretoria is met onmiddellike effek geskors weens bewerings van rassisme teen haar.
Steve Mabona, woordvoerder van die Gautengse departement van gesondheid, het Woensdag aan Maroela Media gesê susters wat aan die matrone ondergeskik is, het onder meer gekla dat sy die k-woord gebruik om na hulle te verwys.
"Daar is ook klagtes van viktimisasie teen haar gelê. Die klagtes is Vrydag aanhangig gemaak en die departement het besluit om haar te skors hangende die uitkoms van 'n dringende ondersoek oor die beweringe," het Mabona gesê.
Mabona het gesê die hospitaal het 'n ondersoekspan aangestel om die ondersoek te hanteer en die waarheid van die bewerings te toets.
Qedani Mahlangu, die Gautengse LUR van gesondheid, het die ondersoek bevestig en gesê geen vorm van rassisme sal in enige van die departement se fasiliteite geduld word nie.
Gauteng Pretoria Steve Biko-hospitaal
Ja iemand kan onmiddelik op grond van rassisme geskors word, maar vir korrupsie of diefstal of vrek sleg werk, nee wat dan moet die gerugte eers in 'n hof oorweeg word.
Mense luister ook nie!!! In jou nkontrak is dit baie duidelik uit een gesit oor rassisme.
Dit wil voorkom dat die woordjie "rassisme" te maklik gebruik word en dat 'n spesifieke bevolkingsgroep voortdurend geteiken word as rassiste. Wanneer ander bevolkingsgroepe rassistiese uitlatings maak, dreigemente uiter en mense aanrand word dit geregverdig agv opstand teen die vroeë kolonisasie deur die "Wit Boere." Geeneen van die huidige geslagte het deel aan wat in die verlede gebeur het nie. Die blaam vir die huidige ekonomiese toestand en gebrek aan dienste en fasiliteite kan slegs aan HUIDIGE die regering gegee word. 'n Vooruitstrewende land met 'n goeie infrastruktuur en gesonde ekonomie is 22 jaar gelede op 'n silwer skinkbord aan… Lees meer »